als_Latn dik_Latn sag_Latn
Rrumpall në Durrës: “PD me dy kandidatura paralele kundër Agron Dukës”
Nisur nga zërat që qarkullojnë se deputeti Igli Cara mund të jetë kandidatura zyrtare, që mund të paraqesë selia qendrore e PD-së për Bashkinë e Durrësit, “Dyrrah”-u kontaktoi drejpërdrejt me të. Cara konfirmoi për “durreslajm.com” se, “Jam një nga kandidaturat e propozuara nga strukturat vendore, por nuk kam ndonjë njoftim nga forumi vendimmarrës.”.
I pyetur nëse do të pranonte të dorëzonte mandatin e deputetit, po të vendosej në lidership që të hynte në garën për qytetin e lindjes, Cara tha:
“Unë jam anëtar i Partisë Demokratike dhe pranoj çdo detyrë që më ngarkohet. Aktualisht jam ende në një funksion të rëndësishëm, atë të deputetit dhe po vazhdoj të punoj për të vënë në jetë kontratën që kam lidhur me qytetarët e Durrësit.”
ANALIZE
Në bazën e PD-së Cara ka shumë mbështetës, që, me sa duket, e bëjnë optimist saqë të rrezikojë dhe mandatin e mbetur si deputet për të fituar përballë kandidatit të PS-së.
Spekulohet se PD-së do t’i interesonte që Igli Cara, si mik i të ndjerit Sokol Olldashi, të largohet nga grupi parlamentar, duke besuar se Durrësin mund ta humbasë opozita dhe “kokë turku” më e mirë nuk mund të gjendej.
Këtë gjë, ndoshta, e di dhe z. Cara, që ndien se pas dy vjetësh, mund të mos jetë në listat për deputet. “Beteja” për Bashkinë e Durrësit është një shans, që nuk duhet humbur, ku mund ta ndihmojë edhe FRD-ja po të jetë Cara kandidat.
Mësohet se, në sondazhet e brendshme të PD-së, Igli Cara dhe Ardian Muka dalin më mirë se përfaqësuesi i PR-së Agron Duka, të cilit “SHQUP”-i mund t’i ofrojë Shijakun (ku, me ndarjen e re territoriale, bëjnë pjesë edhe Xhafzotaj, Manza, Gjepalaj, Maminasi) po të dëshirojë.
als_Latn als_Latn als_Latn als_Latn slv_Latn als_Latn als_Latn als_Latn als_Latn